# Kool Herc

Clive Campbell (Kingston, 16 d'abril de 1955), més conegut pel seu nom artístic Kool Herc, és un punxadiscos jamaicà a qui se li atribueix la creació, als anys 1970, de la música hip-hop al barri novaiorquès del Bronx, on va emigrar amb la seva família als 12 anys. Conegut com el «Fundador del Hip-Hop» i el «Pare del Hip-Hop», Campbell va iniciar-se punxant discos de funk de James Brown.

## Biografia

Kool Herc va començar a aïllar la part instrumental del disc que posava èmfasi en el ritme de la bateria (break) i va canviar d'un break a un altre. Utilitzant la mateixa configuració en dos tocadiscos de discoteca connectats a dos amplificadors i un sistema de megafonia, va utilitzar dues còpies del mateix disc per allargar el break.
Aquest tècnica de breakbeat, amb solos de bateria funky, va etablir la base de la música hip-hop. Les exhortacions de Kool Herc als ballarins de break dance van acompanyar el naixement del ritme sincopat i parlat conegut com a rap. També va anomenar als ballarins de break dance com a b-boys i b-girls, termes que es continuen utilitzant. L'estil de Koll Herc va ser reprès de seguida per figures com Afrika Bambaataa i Grandmaster Flash.
El 1979, la productora discogràfica Sylvia Robinson, de Sugar Hill Records, va reunir un grup que va anomenar The Sugarhill Gang i va gravar «Rapper's Delight», la primera cançó d'èxit que va inaugurar l'era del hip-hop comercial.
Campbell va declarar que es va retirar de l'escena després de ser apunyalat a l'Executive Playhouse mentre intentava intercedir en una baralla i la crema d'un dels seus locals. L'any 1980, Herc havia deixat de fer de DJ i treballava en una botiga de discos al sud del Bronx.
Kool Herc va aparèixer a la pel·lícula Beat Street (1984) fent d'ell mateix. A mitjans de la dècada del 1980, el seu pare va morir i es va convertir en addicte al crac: «no vaig poder fer-hi front, així que vaig començar a medicar-me». El maig de 2019, Kool Herc va llançar el seu primer disc de vinil amb Mr. Green.
El 3 de maig de 2023, Campbell va ser inclòs al Saló de la Fama del Rock en la categoria de premis a la influència musical.

## Discografia
### Àlbums

* DJ Kool Herc and the Herculoids: L Brothers vs The Herculoids – Bronx River Centre (1978)
* DJ Kool Herc and the Herculoids: Live at T-Connection (1981)

### Col·laboracions

* Terminator X: «Herc's Message» a Super Bad (1994)
* The Chemical Brothers: «Elektrobank» a Dig Your Own Hole (1997)
* Substantial: «Sacrifice» a Sacrifice (2008)
* Mr Green: Last of the Classic Beats (2019)

## Referències

* ↑ Shapiro, pp. 212–213.
* ↑ Chang, pp. 68–72.
* ↑ «Dj Kool Herc y su contribución al Hip Hop» (en castellà), 05-12-2020. [Consulta: 31 agost 2023].
* ↑ Ogg, p. 13.
* ↑ Ivory, Stephen. Album notes for The Funk Box.
* ↑ «44 años del sonido que revolucionó el Hip Hop» (en castellà). La Vanguardia, 11-08-2017. [Consulta: 31 agost 2023].
* ↑ Ogg, p. 14, p. 18.
* ↑ Toop, p. 65.
* ↑ Chang, p. 79
* ↑ «The Freshest Kids: The History of the B-Boy (Full Documentary)». YouTube, 08-01-2014. [Consulta: 26 abril 2017].
* ↑ Baruch, Yolanda. «DJ Kool Herc's Sister Cindy Campbell Talks The Birth Of Hip Hop Christie's Auction» (en anglès). Forbes. [Consulta: 27 abril 2023].
* ↑ Allah, Sha Be. «Today in Hip Hop History: Kool Herc's Party At 1520 Sedgwick Avenue 45 Years Ago Marks The Foundation Of The Culture Known As Hip-Hop» (en anglès americà). The Source, 11-08-2018. [Consulta: 12 març 2019].
* ↑ Kool Herc, in Israel (director), The Freshest Kids, QD3, 2002.
* ↑ Toop, pp. 74–76.
* ↑ Gonzales, Michael A. «40th Anniversary - How the Rec Room Where Hip-hop Was Born Became a Battleground for Affordable Housing -- New York Magazine - Nymag» (en anglès americà), 22-09-2008. [Consulta: 31 agost 2023].
* ↑ «Mr. Green & Kool Herc Release 'Last of the Classic Beats' Project», 12-03-2019. [Consulta: 31 agost 2023].
* ↑ «2023 Rock and Roll Hall of Fame Inductee: DJ Kool Herc». www.rockhall.com, 03-05-2023.
* ↑ Marshall, Wayne. «Kool Herc». A: Hess. Icons of Hip Hop: An Encyclopedia of the Movement, Music, and Culture. Greenwood Publishing Group, 2007, p. 23. ISBN 978-0-313-33902-8.
* ↑ Wade, Ian. «The Chemical Brothers – Dig Your Own Hole – Review». BBC, 2011. [Consulta: 16 juliol 2015].
* ↑ Cooper, Roman. «Substantial – Sacrifice». HipHopDX, 30-01-2008. [Consulta: 16 juliol 2015].
* ↑ Montes, Patrick. «Mr. Green & Kool Herc Release 'Last of the Classic Beats' Project». hypebeast, 12-03-2019. [Consulta: 11 agost 2023].

## Bibliografia

* Chang, Jeff. Can't Stop Won't Stop: A History of the Hip-Hop Generation. St. Martin's Press, New York: 2005. ISBN 978-0-312-42579-1.
* Cross, Brian. It's Not About a Salary...Rap, Race and Resistance in Los Angeles. New York: Verso, 1993. ISBN 978-0-86091-620-8.
* Hager, Steven, "Afrika Bambaataa's Hip-Hop", The Village Voice, September 21, 1982. Reprinted in And It Don't Stop! The Best American Hip-Hop Journalism of the Last 25 Years. Cepeda, Raquel (ed.). New York: Faber and Faber, Inc., 2004. ISBN 978-0-571-21159-3.
* Ogg, Alex, with Upshall, David. The Hip Hop Years, London: Macmillan, 1999, ISBN 978-0-7522-1780-2.
* Shapiro, Peter. Rough Guide to Hip-Hop, 2nd. ed., London: Rough Guides, 2005, ISBN 978-1-84353-263-7.
* Toop, David. Rap Attack, 3rd. ed., London: Serpent's Tail, 2000, ISBN 978-1-85242-627-9.